bavarian-nlp/barwiki-20250901 huggingface dataset:
Kołobrzeg (Landgmoa)

De Landgmoa (poinisch: "gmina wiejska") Kołobrzeg is a Landgmoa im Powiat Kołobrzeski in da Woiwodschoft Westpommern.
Se umfosst a Fläch vo 144,75 km² und hod Eihwohna (Stond: ). De Stod Kołobrzeg sejbst ghead da Gmina ned o, sondan buidt a eigne Stodgmoa.
Geografie.
De Landgnia liegt sidwestli vo da Stodgmoa Kołobrzeg.
Sidli vo da Gmoa liegt Siemyśl, sidestli Gościno und estli Dygowo sowia Ustronie Morskie.
Gmoagliedarung.
De Landgmoa umfosst insgsomt 28 Ortschoftn, de 21 Schujznämta zuageoadnt san:
Schujznämta:
Ibrige Ortschoftn/Siedlunga:
Af'm Gebiet vo da Gmoa Kołobrzeg liegt aa da noh vo da Ostsee glengne Kamper See (poinisch: "Jezioro Resko Przymorskie"), dea a beliabts Eahojungs- und Onglzentrum is.
Partnagmoa.
De Gmina pflegt a Partnaschoft mid da deitschn Gmoa Ferdinandshof in Mecklenburg-Vorpommern.
Powiat Białogardzki

Da Powiat Białogardzki is a Powiat ("Landkroas") im Noadostn vo da poinischn Woiwodschoft Westpommern.
Oigmoane Ogom.
Da Powiat eastreckt se iwa a Fläch vo 845,46 km². Im Powiat lem uma 49.000 Menschn, des entspricht ana Bevejkarungsdichtn vo 58 Eihwohna je km².
Städt und Gmoana.
Da Powiat Białogardzki umfosst insgsomt via Gmoana:
Partnaschoftn.
Da Powiat untahoit a Partnaschoft mid'm mecklenburgischn Landkroas Mecklenburg-Strelitz und mid da schwedischn Gmoa Gnosjö.
Powiat Wieluński

Da Powiat Wieluński is a Landkroas in da poinischn Woiwodschoft Łódź. Da Kroas hod a Fläch vo 927,69 km², af dena 77.772 Eihwohna lem (Stond: 30. Juni 2010).
Gmoana.
Da Powiat umfosst zehn Gmoana, dovo oa Stod- und Landgmoa und nein Landgmoana.
Biała Druga

Biała Druga (: Biala) is a Doaf und Sitz vo da Landgmoa Biała im Powiat Wieluński vo da Woiwodschoft Łódź, Poin.
Gmoa.
Zu Landgmoa Biała ghean foingde Ortstei mid am Schujznomt:
Weitane Ortschoftn vo da Gmoa san Huby und Klapka.
Episkopi Cantonment

Episkopi Cantonment, kuaz: Episkopi, is da Sitz vo da Vawoitung vo de britischn Militärbasn Akrotiri und Dekelia af da Middlmeeainsl Zypern.
Episkopi Cantonment liegt in da Militärbasis Akrotiri, jedoch werd vo do aus aa Dekelia vawoit. In Episkopi befindt se da Haptsitz vo da "Sovereign Base Areas Administration (SBAA)".
Ruhgraben

Da Ruhgraben is a linka Zuafluss vo da Wehmig im Landkroas Aschaffenburg im bayerischn Spessart.
Geografie.
Valauf.
Da "Ruhgraben" entspringt om Noadhong vom Heidkopf (371 m) in da bayerischn Sülzert. Ea fliaßt in noadwestliche Richtung und mindt sidestli vo oanign Fiischweiher in de "Wehmig".
Eichbach (Weibersbach)

Da Eichbach is da rechte Quejboch vom Weibersbach im hessischn Moa-Kinzig-Kroas und bayerischn Landkroas Aschaffenburg.
Geografie.
Valauf.
Da "Eichbach" entspringt in Hessn af'm Glände vom zu Freigericht gheandn Hof Trages. Duat speist'a de kinstli oglegtn Wossahindaniss af'm Goifplotz. Ea fliaßt in estliche Richtung noch Albstadt, wo ea se on de Spoartplätz mid da längan und wossareichan Wehmig zum "Weibersbach" vaoanigt.
Montorio al Vomano

Montorio al Vomano is a italienische Gmoa ("comune") mid Eihwohna (Stond: ) in da Provinz Teramo in de Abruzzen. De Gmoa liegt uma 10 Kilometa sidli vo Teramo am "Parco Nazionale del Gran Sasso e Monti della Laga (Nationoipark Gran Sasso und Monti della Laga)". De Gmoa ghead zua "Comunità Montana Gran Sasso". Do fliaßt da Vomano. 
Gschicht.
Da Gmoanam stommt vom "Mons Aureus" (goidna Beag). A friahre griachische Osiedlung hod vamutli "Beregra" oda "Beretra" ghoaßn. 1173 werd de heitige Siedlung easchtmois uakundli eawähnt. 
Vakeah.
De Gmoa liegt on da "Strada Statale 80 del Gran Sasso", de noch Teramo, weita zua Adria und Richtung L’Aquila fiaht. De "Strada Statale 150 della Valle del Vomano" kummt vo Roseto degli Abruzzi und endt do. De friahre "Strada Statale 491 di Isola del Gran Sasso" endt emfois do. 
Gmoapartnaschoft.
Montorio al Vomano untahoit seit 2000 a innaitalienische Partnaschoft mid da Stod Aprilia in da Provinz Latina.
Provinz Savona

De Provinz Savona (italienisch: Provincia di Savona) is a Provinz in da italienischn Region Ligurien.
Iah wichtigsdn Städt san: de Provinzhaptstod Savona sowia Alassio, Albenga, Albisola Superiore, Cairo Montenotte, Finale Ligure, Loano und Varazze.
Arnasco

Arnasco (im Ligurischn: Arnasco) is a Gmoa mid Eihwohna (Stond: ) in da noaditalienischn Region Ligurien. Politisch ghead se zu da Provinz Savona.
Geografie.
Arnasco liegt im untan Obschnitt vom Beagruckn vom Castellermo, zwischn am "Monte Montenero" (858 Meta), am "Monte Croce di Arnasco" (646 Meta) und'm "Rocca Liverna" (551 Meta). De Gmoa bsteht aus drei Ortstei: "Arnasco", "Menosio" und "Bezzo". Diese bfindn se af ana Häh vo 250 bis 300 Meta Häh iwa'm Meearesniveau. 
Arnasco gheat zu da Comunità Montana Ingauna und is uma 57 Kilometa vo da Provinzhaptstod Savona entfeant.
Noch da italienischn Klassifiziarung bezigli seismischa Aktivitet is de Gmoa da Zone 3 zuageordnt worn. Des bedeit, doss se Arnasco in ana seismisch wenig aktivn Zone bfindt.
Klima.
De Gmoa werd unta Klimakategorie D klassifiziat, do de Groddogszoih an Weat vo 2006 bsitzt. Des hoaßt, de in Italien gsetzli greglte Heizperiode liegt zwischn am 1. Novemba und'm 15. Aprui fia jeweijs zwejf Stundn pro Dog.
Gmoapartnaschoftn.
Arnasco untahoit zu foingdn Gmoana a Partnaschoft:
Hornstua

Hornstua, aumtlich Hornstein (krowodisch "Vorištan", ungarisch "Szarvkő"), is a Moakgmua mit Eihwauna (Staund ) im Eisenstod-Umgebung im Burgnlaund in Östareich. In Hornstua gibts fülle Buagnlaundkrowodn.
Geografi.
Hornstua ligt am Westhaung fum Loatagebirge aun da Grainz zu Niedaöstareich. Hornstua is die uanzige Urtschoft in da Gmoa. Es gibt owa a augrenzande Siedlung mitn Nauma Seesiedlung Hornstua, die glei nehman Neuföda See is.
Gschicht.
Vorm Jesus seina Geburt worn die Kelten in dera Umgebung augsidlt. Wia di Römer kumman san, homsas zur "Pannonia" dazuagnuma.
Hornstua is zum ersten Mui 1271 urkundlich erwaint wordn; danauch san de Vorfohrn fum Esterhazifirsten himarschiert und hom sie durt broad gmocht.
Wia da Rest fum Burgnlaund hod a Hornstua 1920/21 zu Ungarn gkert.
Das Moaktrecht homs 1555 griagt. Wia die Tirkn dau worn 1529, is Hornstua zerstärd waun; 1532 is’s wieder aufbaut wurn und zwor fu Krowodn.
Nauchn easchtn Wödkriag is verhaundlt waun in St. Germain und ob daun is das Burgnlaund aukumma (1921).
Hamengkubuwono

Hamengkubuwono (aa: Hamengkubuwana) is da Nam vo da regiandn Dynastie vo de Sultane in da indonesischn Region Yogyakarta. As Sujtanat Yogyakarta is 1755 bei da Teiung vom Reich vo Mataram entstondn und is im Laff vom 19. Joarhundad unta de Protektion vo Holländisch-Indien grotn. Noch da Unobhängigkeit vo Indonesien is da Sujtan 1950 Gouverneur vo da Region Yogyakarta worn. 
De Listn vo de Herrscha:
Meoqui

Meoqui, aa, is a mexikanische Stod im Bundesstoot Chihuahua. Se hod laut Zensus 2010 22.574 Eihwohna. Meoqui is Vawoitungssitz vom Municipio Meoqui.
Mid Hermila García hod Meoqui om 9. Oktoba 2010 de easchte Frau vo Mexiko am Spiitz vo ana Gmoapolizei griagt. Om 29. Novemba 2010 is iah Auto vo Unbekonntn afghoitn worn. De hom se zwunga ausz'steing und hom se daschossn. Da Doud werd im Zammhong mid'm Drognkriag vo Mexiko gseng.
Buacha

De Buacha oda Fagus sylvatica, genau gsogt de Roud-Buacha (dt. "Rotbuche", engl. "European beech", "common beech"), is da haifigste Laabbaam in Middleiropa. De Buacha san aa a Goddung, owa wei de Roud-Buacha bei ins so a dominante Roin eihnehma, sogt ma im Boarischn aa za dea Oart nua Buacha. Roud-Buacha hoassts, wei des Hoiz a weng roud gfarbt is.
Laabmischwaida mid an Haffa Buacha ghean zua natialichen und uaspringlichn Vegetation in da boarischn Region. De Haifigkeit vo de Buacha liegt aa in eanara Gress, de wo s dalanga, so zwischn 30 und 45 Meta. So kinan sa si im Konkurrenzkampf im Woid geng andara Baam guad duachesetzn. Wann da Mensch ned eihgriffa häd, waa Eiropa woarscheinst a oanziga Buachawoid.
De Buacha is a wichtiga Indikator fian Klimawandl. Se steht fias atlantische, middleiropäische Klima. Do wo s z drugga oda z woarm wead, griagt de Buacha a Problem. 
Bschrieb.
De Buacha wead bis 45 Meta houch. Im Woid weans duachn Konkurrenzkampf mid andare Baam hecha ois wia alloastehad. De Rindn is eha glodd und grau. De Bladdln san elliptisch bis oafeame und floch. De Frucht vo da Buacha is a Nuss mid drei Kantn und wead Buachl, Buachal oda Buachegga gnennt. De Buacha bliahn im Aprui bzw. Mai, je noch Region. Freistehade Buacha woxn mehra wia a Staudn. So ko ma s nacha aa ois Heggn nutzn.
Buachahoiz.
As Buachahoiz ghead in Bayern und Estreich za de wichtigstn Laabhäizan. Es wead ois Rundhoiz, ois Schniddhoiz und ois Furnia vakafft und vaoarbadd. Duach Dempfn kos no leichta vaoarbadd wean. Do weads biagsam und valiad sei Noag zua Rissbuidung und zan Vaziang. Da Michael Thonet hod 1830 a Vafoarn zun Biang vo Buachahoiz dafundn und hod domid sein wejdberihmtn Thonet-Stui produziad. 
Buachahoiz is guad fia Mewen, Bredabodn und Stiagn. Du konst as fia fost oiss vawendn, aussa ois Bau- bzw. Konstruktionshoiz (zweng da Rissbuidung und em Vaziang im undempftn Zuastand).
Oide Buacha buidn an Roudkean. Daduach valiad as Hoiz sein Weat. In letzda Zeid is as Roudkeanhoiz owa a weng trendi woarn, speziej fia Mewen und fian Bredabodn.
Knofe

Da Knofe oda "Knofl" (D. "Knoblauch", E. "Garlic", wissnschoftlicha Naum "Allium sativum") is a Nutzpflaunzn aus da Goddung Lauch ("Allium"). Ma vawendt eam sowoi ois Gwiaz ois aa medizinisch. Sein Uasprung hod a in Zenträu-Asien. In Estarreich baud man klassischweis ois Weigoatnknofe zwisch de Weistäck. Is easchte Moi beschriem wuan is a vom Carl von Linné anno 1753 in sein Weak "Species Plantarum, 1, S. 296–297".
Da Naum.
Da Naum kummt vom oidhochdeitschn „Klioban“ (spoitn), wos aa heid nu im Boarischn sei Entsprechung im Wuat „kliabn“ fia „Hoiz spoitn“ hod. Beziang tuat si des auf den in vüle anzlne Zechn gspoitanan Zwüfe. Im Deitschn gibts no in Zusotz "–lauch", d. h., „Knoblauch“ maant so vü wia „gspoitana Lauch“.
Beschreiwung.
Da Knofe is a ausdauands Kreidl, des wos 30-90 Zantimeta hoch wiad. De laungzoganan Bladdln wean bis 15 Müllimeta braad. Bsundast aufföllig is da Zwüfe, dea wos in an Haupt- und etliche Nebmzwüfen aufgspäudlt is. De weißn oda rosaroten Bleah san steril. Danebm gibts aa no Bruatzwüfen, de wos nebm de Bleah sitzn.
Da Wüüde Knofe ("Allium ursinum") is zwoa midn Kuituaknofe vawaundt, owar aa aundare Pflaunzoart.
Suatn.
Es gibt zwaa Variationan:
Aunbau.
Genaröö.
Ma kau in Knofe auf zwaa vaschiedane Suatn aubauhn: amoi iwa anzlne Zechn, de wos ausn großn Zwüfe aussagnumma wean, und amoi iwa de Bruatzwüfen. In dem Foi brauchts owa oft zwaa Joa, bis dass man eantn kau. Nochm easchtn Joa kriagt ma aus an Bruatzwüfe zmeist nuar an großn, aanzlnn, net gspäudlten Rundling, in so gnenndn „Oansaknofe“, den wos ma no amoi auspflonzn muaß. De Zechn san glei im Joa nochm Auspflonzn ausgwochsn. Sowoi de Zechn ois aa de Bruatzwüfen legt mar aum Bestn im Septemba in d Ead, daun hod mar an guatn Eatrog. Es geht owar aa no im Meaz oda Aprüü. Eantn losst si da Knofe im Fruahsumma, waun ca. 2/3 vom Bladdlweak gööb und ausdrickat san.
Im 2014na Joah san wöödweit 25 Mülleonan Tonnan Knofe produziad wuan. Umara 80% davo san allaanich in China produziad wuan. Auf Plotz Zwaa woa Indien, aundare Lända haum grod amoi 05 Mülleonan Tonnan pro Joa produziad.
Weigoatn-Knofe.
A bsundare Lokalfuam vom Aunbau im boarischn Sprochraum is da so gnennde Weigoatn-Knofe, den wos ma in de Weigegandn vo Estarreich findt. Da Weigoatn-Knofe wiad zwischn de Rebzeun vo de Weistäck glegt. Oft haum friacha de Weigoatn-Hackla daun in Knofe direkt aus da Ead aussa auf a Schmoizbrot auffegschniddn. Zmeist gheat da Weigoatn-Knofe zua Variation Schlaungan-Knofe. Weu da Weigoatn-Knofe kaa bsundare Pfleg net kriagt, is a bsundast guat auns regionäule Klima und in duatign Bodn aupasst. Guat wochst da Weigoatn-Knofe in Niedaestareich, Wean und im Buagnlaund, weu da Bodn vo de Weigegandn duatn tiafgrindig is und an neitraln pH zwischn 6 und 7 hod. In da Steiamoak is da Bodn vo de Weiriadn zmeist saua und moga, zweng dem gibt’s de Tradition duatn net.
Bekaunnte regionäule Fuaman san:
Reykjavík

Reykjavík [] is d Hauptstod vo Island und de am neadlichstn glenge Hauptstadt auf da Wäid (Breangrod 64° 08' N, 269 Kilomeda sidle vom neadlichn Polarkreis). De Stod buidt mid oa ländliche Gebiete und mid a boa Insln de Gmoa Reykjavíkurborg (isl. "Stod Reykjavík"). Reykjavíkurborg is de mid Abstand gresste Gmoa im Gmoavaband Höfuðborgarsvæðið (weatle: "as Hauptstodgebiet" oda "da Hauptstodbereich"). A dem recht dich besiedltn Gmoavaband hamd Ende 2010 insgsamt 202.341 Menschn glebt.
Da Nam "Reykjavík" is as isländische Woat fia „Rauchbucht“; kemma duada wascheinst vo de Dampf vo de hoaßn Quäina wo do a dera Umgebung hand und wiad am easchtn Siedla Ingólfur Arnarson zuagschrim. D Stod is de äidaste Siedlung vom Land de seit da Grindung permanent bewohnt is. Obwoi de easchtn Siedla scha umara 870e rumdum as Land bväikad hamd, is as de Bväikarung vom Gebiet eascht ganz langsam ogwochsn. Offiziäi is nochad 1786 zua Stod dahom woan.
Reykjavík is mid Eiwohna (Stand: ) de gresste Stod vo Island; do wohnand ebba 37,3 % vo da ganzn Bväikarung vom Land. A da Metropoiregion Reykjavík lemand iba 200.000 Leid. D Stod ligt am Atlantik, genaua gsogt a da Faxaflói-Bucht undahoi vom 900 Medda houa Hausbeag, am Esja.
A da Stod befindn se de meistn Fakultätna vo da Universität vom Land und vaschiene Hochschuina, Theada, Museen und andane Kuituaeirichtunga sowia da Hochseehafn. Mittn a da Stod ligt a gloana Sää, da Tjörnin.
Volksschule Oberlaa

De Volksschule Oberlaa is a Schui im 10. Weana Beziak Favoritn im Beziaksteu Oberlaa aum Oberlaaer Plåtz 10.
De Voiksschui Oberlaa is de öitaste Schui im Bereich vom heitich'n Beziak Favoritn. Scho im 16. Jhdt. is füa de Schui a Schuimasta mit'n Nauman Daniel Zeller g'naunnt wua'n, dea wo's geg'n de Vuaschrift'n von seina Obrichkeit mit de Lutherana g'hoit'n håt. In de Jahrln 1874/75 is daunn von de drei Gemeind'n Oberlaa, Unterlaa und Rothneusiedl gemeinsaum neb'n da Oberlaaer Pfoakiach'n a Schuibau entstaund'n. Des Bauweak is denkmoig'schützt.
Evolution

D Evolution (vo „entwickln“) is de Vaendarung vo vaeaboarn Meakmoin vo biologischn Populationa vo Generation zua Generation. Doduach entsteht a Biodiversitet, des hoasst a biologische Vaschiednheid, af jeda Ebane vo biologischa Organisation, beispuisweis Ebanen vo Oartn, oanzlnan Organismen und Molekuin.
De Theorie vo da Evolution duach natialiche Selektion is vom Charles Darwin entwicklt worn. In seim Buach "The Origin of Species", des wo anno 1859 aussakema is, hod a de Theorie vaeffentlicht.
Vaeabung.
Evolution gschiecht duach de Vaendarung in de vaebatn Meakmoi vo Organismen. Gene san de Dräga vo de vaebatn Meakmoi. As gsamte Eabguad vo an Lebewesn nennt ma Genom, as Eabbuid ois Set vo de Gene nennt ma Genotyp.
Pummeluff

As Pummeluff (engl. "Jigglypuff", japan. "Purin" プリン) is a Pokemon vom Typ Normal und Fee und is im Pokedex de Numma 39. Pummeluff is de Weidaentwicklung vo Fluffeluff und ko si mid Huif vo am Mondstoa zum Knuddeluff entwickln.
Ausseng.
Pummeluff is a kloans, runds und rosa gfarbts Pokemon. Im Vagleich zu seim kloan Keapa hand seine Augn ziemli groaß. Se hand weiß mit blaue-weiße Pupilln. Des Aussehen soi vamuatli an an Boin dainnan.
Wissensweat.
As Pummeluff is bekannt fiar sei Liadl, wo a jeda eischloft. Im Anime hods oiwei a Mikrofon dabei, des des Liadl verstärkt. Wenn dann olle schlofa, moids Pummeluff mit am Stift im Mikrofon de Leid im Gsicht o.
Fluffeluff

As Fluffeluff (engl. "Igglybuff") is a Pokemon vom Typ Normal und Fee is im Pokedex de Numma 174.
Fluffeluff is de Voaentwicklung vom Pummeluff.
Ausseng.
Fluffeluff is a kloans, zwoahaxads Pokémon, des wo rosa is.
Es hod an kugelrundn Keapa, dea wo praktisch nua aus seim Schädl bsted und aus den wo Händ und Fiaß wochsn. Es hod zwoa groaße, runde Augn, de wo aus oana roadn Pupilln und oana schworzn Iris bsted.
Af da Stirn is a schworza Kringl zum seng. Duachs kloana Mai wead des Gsichd vavoiständigd. Af´m Kopf wochst a kloane Hoortoin. Vorn san de zwoa kurzn Orm und untn wochsen de zwoa kurzn Fiaß
Pokemon

Pokemon bzw. Pokémon (jap.: ポケモン [], kurz für ポケットモンスター "Poketto Monsutā", engl.: "Pocket Monsters", boar.: "Toschnmonsta"), aa PoKéMoN oda POKéMON gschriem, san Fantasieviecha in ana Serie vo Videospuin, de wo genauso hoassn. De Spui san oans vo de wichtigstn Franchise vo Nintendo uns san 1996 zun easchtn Moi vaeffadlicht worn. 
Zweng an Riesnafoig hods nacha a Anime-Feansengserie gem, a Sammekoartnspui, an Haffa vo Merchandising-Zeigs und seit 1998 bis etzad scho 18 Kinofuim. De Videospui san wejdweit 200 Milliona Moi vakafft worn. Domid gead Pokemon za de eafoigreichstn Videospui vo oin Zeidn.
Elektrische Lodung

A elektrische Lodung Q (dt. "elektrische Ladung") hoaßt, dass a Iwaschuss aun Elektraunan (negatiav glodn) oda Protaunan (positiav) vuahaundn is, wäu a gaunzes Atom is imma neuträu glodn. De Eiheit vo da elektrischn Lodung is Amperesekunde oda Coulomb. [Q] = As = C.
Oa Elektraun hod a elektrische Lodung vo -1,602 · 10-19 C; des negatiave Vuazoachn hod ma wüükiali definiat. Drum muass de Lodung vo iagandoan Keapa imma a Vüfochs davau betrogn, wäu Elektraunan ned so leicht täuboa san.
Waunst vo an Atom Elektraunan weckanimmst oda dazuagibst, nocha hosd das ionisiat. Bewegte elektrische Lodung (Elektraunan) is nix aundas wia elektrischa Straum.
Elektrischa Strom

Elektrischa Strom oda elektrischa Straum I (dt. elektrischer Strom) is bewegde elektrische Lodung, des hoassd, Elektraunan, de wos duach an Leita fliassn. A guada Leita is a Stoff, wo vü freie Elektraunan vuahaundn san, oiso z. B. Metoie. De Eihheit van elektrischn Straum is Ampere, des is a physikalische Basisgressn. [I] = A.
formula_1
mid:
De Gschwindigkeit, mid dea se de Elektraunan duachn Leita beweng, bedrogd 0,1 mm/s bis 10 mm/s (ba Kupfa). Owa de Infoamaziaun, doss Straum fliassd, gehd mid Liachtgschwindigkeit. Des kaunst da so vuastöön, dassd a Rohr hosd, des mid Tennisbälln afgfüüd is. Waunst vuan no an Boi einestecksd, kummd hintn sofuad ana ausse. Owa bis gnau dea Boi wieda af da aundan Seitn aussekummd, den wosd vuan einegsteckd hosd, dauads a Wäu.
Straum fliassd daun, waunsd a elektrische Spaunnung zwischn de Aunschlüss' vo da Quöön hosd und a leitnde Vabindung do is, des hoassd, a gschlossana Straumkroas. Waun a Straum fliassd, tredn zwoa Phenomene af: Magnetismus und Eaweamung. Da Straum kau zeidli und richtungsmäßig konstaunt bleim, des is da Gleichstraum, oda sinusfeamig au- und ohschwöön, des is da Wexlstraum.
Ma untascheidd:
Daun gibd's no ihn sognauntn Vaschiabungsstraum, dea wos ned duach de Bewegung vo elektrischn Lodungan entstähd, sondan duach de Endarunga van Fluss vo an elektrischn Fööd. Ea tritt z. B. zwischn de Plottn vo an Kondensatoa ban Be- oda Entlodn af und eazeigd gnauso a Magnetfööd.
Definiziaun vo da SI-Eihheit Ampere.
1 Ampere is de Steakn vo an zeidli konstauntn elektrischn Straum, dea wos im Vakuum zwischn zwoa parallöön, unendli laungan, grodn Leitan mid an vanochlessigboa kloan kroasfeaming Queaschnitt und om Obstaund vo 1 m zwischn diesn Leitan a Kroft vo 2 · 10−7 Newton pro Meda Leitalängan heavuaruafn ded (vgl. magnetische Flussdichtn).
Elektrisches Potenziäu

Es elektrische Potenziäu φ (dt. "elektrisches Potential") is a Moß fia de Lodungsenergie vo an Keapa. Zan Beispü a Keapa, wo 1000 freie Elektraunan san, hod a gressas Potenziäu ois wia ana mit nua 20. De Eiheit vom elektrischn Potenziäu is Joule pro Coulomb oda Volt. [φ] = J/C = V.
formula_1
mit:
Elektrische Spaunnung

De elektrische Spaunnung U (dt. "elektrische Spannung") is de Potenziäudiffarenz zwischn zwoa Keapan mit vaschiedanam elektrischn Potenziäu. De Eiheit vo da elektrischn Spaunnung is dohea aa Volt. [U] = V.
formula_1
mit:
Waunst de zwoa Gebiete mit untaschiedlichm Potenziäu mitaranaund elektrisch leitend vabindst, nocha kummts zuaran Lodungsausgleich, des hoaßt, es fliaßt Straum.
A positiava Spaunnungspfäu zogt vom hechan Potenziäu zan niedan. Bei ana Lost (Vabraucha, Widastaund) is da Spaunnungspfäu gleich wia da Straumpfäu (dea entspricht da technischn Straumrichtung). Bei ana Quöö san Straum- und Spaunnungspfäu entgegngsetzt gricht'.
Merchandising

Merchandising is im weidan Sinn, de Vakaffsfeadarung und Presentation vo Produktn im Oanzlhandl. Im engan Sinn vasteht ma drunta Marknweabeartiken, de wo vaschenkt bzw. oft vakafft wean, um an Fuim, a Musigruppm, a Computaspui, a Zoachntrickfigua, an Fuaßboivarein bzw. a Markn z feadan. 
Im Untaschied zua reinan Vakaffsfeadarung (Sales Promotion) wead mid Merchandising a Weatschepfung dazuit. A Fuaßboibarein wia FC Bayern Minga mocht mid Merchandising an Groußtei vo seim Umsotz umd Gewinn.
Skisprung-Weltcup 2017/18

Männer.
Im Oktober 2016 hat die FIS in vorläufigen Weltcup-Kalender bekannt gebn.
Frauen.
Im Oktober 2016 hat die FIS in vorläufigen Weltcup-Kalender bekannt gebn. Mitm Lillehammer Triple wird eastmois bei de Frauen a klane Tournee austrogn.
Hinzenbach

Hinzenbach is a Gmona in Oberöstareich im Bezirk Eferding im Hausruckviertel. In Hinzenbach gibt's Skisprungschanzen, de sogenannten Aigner-Schanzen. Auf de Schanzen finden regelmäßig Skisprung-Grand-Prix und Damen Skisprung-Weltcup Springen statt.
Thomas Stelzer

Da Thomas Stelzer (* 21. Feba 1967 in Linz) is a östareichischa Politika (ÖVP). Seit'm 2. 
Aprü 2017 is a Parteivoasitznda vo da Obaöstareichischn ÖVP (OÖVP) und seit'm 6. Aprü 2017 Landeshauptmann vo Obaöstareich. Auf Bundesebene is a aner vo de Vatreter vom Parteivorsitzenden vo da ÖVP, Sebastian Kurz.
Skisprung-Weltcup 2016/17

Da Skisprung-Weltcup 2016/17 war a Wettkampfserie, de vum Wejdskiverband FIS zwischn am 25. Novemba 2016 und am 26. Meaz 2017 bei de Herrn und zwischn am 2. Dezemba 2016 und am 12. Meaz 2017 bei de Damen im Schispringa austragen wordn is. Bei de Herrn san 27 Oanzl- und 6 Teamwettbewerbe an 18 vaschiedanan Oatn in Eiropa und Asien ogesetzt gwen. Bei de Damen san 19 Oanzlwettbewerbe an 10 vaschiedanan Oatn in Eiropa und Asien ogesetzt gwen.
Herrn.
Teilnehmende Nationen.
Es ham Springer aus 20 Nationen am Weltcup der Männer teilgnommen.
Weltcup-Übersicht.
Am 3. Oktober 2015 hat die FIS in vorläufigen Weltcup-Kalender bekannt.
Damen.
Weltcup-Übersicht.
Am 3. Oktober 2015 hat die FIS in vorläufigen Weltcup-Kalender bekanntgebn.
Elektrischa Widastaund

Da elektrische Widastaund R (dt. "elektrischer Widerstand") is a Moß fia de innare Reibung vo an Leita. Waunst da a Kobl vuastöööst, wo de Elektraunan duach wöön, nocha stessns ständig aun iagandwöche Täuchen au, oiso jeda Leita setzt ihm Straum an Widastaund entgegn. Waunst an hochn Widastaund hosd, nocha staun se vuaha de Elektraunan, des hoaßt, vuam Widastaund san meah Elektraunan ois wia nocha, oiso is duatn a Potenziäudifferenz und des is nix aundas wia a Spaunnungsohfoi. De Eiheit vom elektrischn Widastaund is Ohm. [R] = Ω.
Da Widastaund hängt vo da Queaschnittsflächn, da Längan vom Leita und ihm Materiäu oh.
formula_1
mit: 
Ois Spezifischn Widastaund oda Resistivität ρ [Ωmm²/m] bezeichnat ma den Keahweat vo da elektrischn Leitfähigkeit, des is aa a Materiäukonstauntn.
Ohmsches Gsetz.
Waunst aun an Staumkroas a Spaunnung aulegst, nocha faungt a Straum au zan fliaßn. Wia hoch dass diesa Straum is, hängt davau oh, wos fiaran Widastaund dass eahm da Leita entgegnsetzt und natiali aa davau, wia hoch dass de Spaunnung is. Diesa Zaumanhaung zwischn Widastaund, Straum und Spaunnung wiad duachs Ohmsche Gsetz bschriam:
formula_2
mit: 
Zaumfossn vo Widaständn.
Waunst in ana Schoitung mehre Widaständ drinnan hosd unds da ihn Gsaumtwidastaund ausrechnan wüsd, muasst schaun, ob's in Serie oda parallöö gschoitn san.
Serienschoitung.
De jewäulign Spaunnungan san nochm Ohmschen Gsetz proportionäu zua de Widaständ, dohea kaunst das oafoch zaumrechnan:
formula_3
formula_4
Parallööschoitung.
In dem Foi muasst de Leitweate zaumaddian, des san de Reziprokweate vom Widastaund, und davau ihn Keahweat. De Fuaml kenn ma uns fuigendamoßn healeitn:
formula_5
formula_6
Elektrischa Leitweat

Da elektrische Leitweat G (dt. "elektrischer Leitwert") is gibt au, wia vü Straum bei ana gwissn Spaunnung fliaßt. Des is da Keahweat vom Widastaund. De Eiheit vom elektrischn Leitweat is Ampere pro Volt oda Siemens. [G] = A/V = S.
formula_1
mit: